উইকিপিডিয়াতে কেবলমাত্র তা-ই প্রকাশ করা যাবে যা যাচাইযোগ্য এবং যা কোনো মৌলিক গবেষণা নয়।    উইকিপিডিয়ার লক্ষ্য একটি সম্পূর্ণ ও নির্ভরযোগ্য বিশ্বকোষে পরিণত হওয়া। আর একটি নির্ভরযোগ্য বিশ্বকোষে পরিণত হবার চাবিকাঠি হল যাচাইযোগ্যতা। আমাদেরকে মনে রাখতে হবে যে একটি বিশ্বকোষে অন্তর্ভুক্তিযোগ্য নিবন্ধে কেবল খ্যাতনামা প্রকাশকের প্রকাশিত তথ্য, মতামত, তত্ত্ব, ধারণা ও যুক্তির সন্নিবেশ ঘটবে। সে লক্ষ্যে সম্পাদকদের কোন কিছু সম্পাদনা/সংযোজন-বিয়োজনের সময় অবশ্যই বিশ্বাসযোগ্য উৎস উল্লেখ করতে হবে, যাতে অন্যান্য পাঠক ও সম্পাদকেরা সহজেই নতুন সম্পাদনাকর্মটি যাচাই করে নিতে পারেন। নির্ভরযোগ্য সূত্রগুলি যদি একে অপরের সাথে দ্বিমত পোষণ করে, তাহলে একটি নিরপেক্ষ দৃষ্টিভঙ্গি বজায় রাখতে হবে এবং বিভিন্ন সূত্রকে যথাযথ গুরুত্ব দিয়ে উপস্থাপন করতে হবে।  উইকিপিডিয়ার সমস্ত তথ্য, নিবন্ধ, তালিকা এবং উদ্ধৃতি সবকিছু যাচাইযোগ্য হতে হবে। অতিরিক্তভাবে চার ধরণের তথ্যের সাথে একটি নির্ভরযোগ্য উৎস উইকিপিডিয়া:উৎসনির্দেশ থাকতে হবে যা সরাসরি তথ্যটিকে সমর্থন করে:  সরাসরি উদ্ধৃতি,  যে উপাদানের যাচাইযোগ্যতা চ্যালেঞ্জ করা হয়েছে,  এমন উপাদান যার যাচাইযোগ্যতা চ্যালেঞ্জের সম্মুখীন হতে পারে এবং  জীবিত এবং সম্প্রতি মৃত ব্যক্তিদের সম্পর্কে বিতর্কিত তথ্য।  যে কোনো তথ্যের ইনলাইন উদ্ধৃতি না থাকলে তা অপসারণ করা যাবে। জীবিত মানুষ (অথবা বিদ্যমান গোষ্ঠী) সম্পর্কে উৎসবিহীন বা দুর্বল উৎস থেকে গৃহীত বিতর্কিত তথ্য থাকলে তা অবিলম্বে সরিয়ে ফেলতে হবে।  উদ্ধৃতি লেখার জন্য উদ্ধৃতি উৎস দেখুন। যাচাইযোগ্যতা, মৌলিক গবেষণা না থাকা এবং নিরপেক্ষ দৃষ্টিভঙ্গি হল উইকিপিডিয়ার মূল বিষয়বস্তু নীতিমালা। এগুলো বিষয়বস্তু নির্ধারণের জন্য একসাথে কাজ করে বিধায় সম্পাদকদের তিনটিরই মূল বিষয়গুলি বোঝা উচিত। নিবন্ধগুলিকে অবশ্যই কপিরাইট নীতি মেনে চলতে হবে।  উদ্ধৃতির প্রদানের দায়িত্ব  প্রদানকৃত সব তথ্য নির্ভরযোগ্য হতে হবে। সমস্ত তথ্য যাচাইযোগ্য হতে হবে। যাচাইযোগ্যতা প্রদর্শনের সম্পূর্ণ ভার সম্পাদকের উপর বর্তায় যিনি উপাদান যোগ করেন বা পুনরুদ্ধার করেন এবং এটি একটি নির্ভরযোগ্য উৎসকে একটি ইনলাইন উদ্ধৃতি প্রদান করে যা সরাসরি অবদানকে সমর্থন করে।  নিম্নোক্ত ক্ষেত্রগুলোতে ইনলাইন উদ্ধৃতি ব্যবহার করে সকলের জন্য নির্ভরযোগ্য, প্রকাশিত উৎস প্রদান করতে হবেঃ  সরাসরি উদ্ধৃতি  যে উপাদানের যাচাইযোগ্যতা চ্যালেঞ্জ করা হয়েছে  এমন উপাদান যার যাচাইযোগ্যতা চ্যালেঞ্জের সম্মুখীন হতে পারে এবং  জীবিত এবং সম্প্রতি মৃত ব্যক্তিদের সম্পর্কে বিতর্কিত তথ্য।   উদ্ধৃত উৎসগুলো অবশ্যই নিবন্ধে উপস্থাপিত তথ্যগুলোকে সমর্থন করতে হবে। উৎসটি স্পষ্টভাবে উল্লেখ করতে হবে এবং যথাযথভাবে পৃষ্ঠা নম্বর(গুলি) দিতে হবে। কখনো কখনো একটি বিভাগ, অধ্যায়, বা অন্য বিভাগ উপযুক্ত হতে পারে; এটি কীভাবে করবেন তার বিশদ বিবরণের জন্য উইকিপিডিয়া:উদ্ধৃতি উৎস দেখুন।  যদি তথ্যটিকে সমর্থন করে এমন নির্ভরযোগ্য উৎসের কো্নো ইনলাইন উদ্ধৃতি না থাকে তা অপসারণ করা যেতে পারে এবং নির্ভরযোগ্য উৎসের ইনলাইন উদ্ধৃতি ছাড়া তা পুনরুদ্ধার করা উচিত নয়। নির্ভরযোগ্য উৎসে ইনলাইন উদ্ধৃতি না থাকার কারণে তথ্যটি কত দ্রুত অপসারণ করা উচিত তা নির্ভর করে উপাদান এবং নিবন্ধের সামগ্রিক অবস্থার উপর। অপসারণের একটি অন্তর্বর্তী পদক্ষেপ হিসেবে একটি উদ্ধৃতি প্রয়োজনীয় ট্যাগ যোগ করতে হবে। ইনলাইন উদ্ধৃতি না থাকার কারণে কোনো তথ্য ট্যাগ করার সময় বা অপসারণ করার সময় কারণটি উল্লেখ করতে হবে যে কোনো প্রকাশিত নির্ভরযোগ্য উৎস খুঁজে পাওয়া সম্ভব হচ্ছে না এবং তাই তথ্যটি যাচাইযোগ্য নাও হতে পারে। তবে তথ্যটি যাচাইযোগ্য বলে মনে হলে এটি অপসারণ বা ট্যাগ করার আগে নিজেই একটি ইনলাইন উদ্ধৃতি প্রদান করতে পারেন।   যদি কোনো নিবন্ধ জীবিত ব্যক্তি বা বিদ্যমান গোষ্ঠীর সুনাম নষ্ট করতে পারে এমন অপ্রকাশিত বা দুর্বল উৎসভুক্ত তথ্য রাখবেন না এবং এটি আলাপ পাতায় স্থানান্তর করবেন না। এজন্য উইকিপিডিয়া:জীবিত ব্যক্তিদের জীবনী কীভাবে গোষ্ঠীর ক্ষেত্রেও প্রযোজ্য তা জানতে হবে।   নির্ভরযোগ্য উৎস  একটি নির্ভরযোগ্য উৎসের মানদণ্ড উইকিপিডিয়ায় উল্লেখিত উদ্ধৃতিগুলো প্রায়শই লেখার একটি নির্দিষ্ট অংশ (যেমন একটি ছোট নিবন্ধ বা একটি বইয়ের একটি পৃষ্ঠা) হয়ে থাকে। কিন্তু যখন সম্পাদকরা উৎস নিয়ে আলোচনা করেন (উদাহরণস্বরূপ- সেগুলোর যথাযথতা বা নির্ভরযোগ্যতা নিয়ে বিতর্ক করার জন্য) চার ধরণের উৎস হতে পারে:   কাজটি নিজের করা (প্রবন্ধ, বই) এবং এর মতো কাজসমূহ ("একটি মৃত্যুসংবাদ একটি কার্যকর জীবনীমূলক উৎস হতে পারে", "একটি সাম্প্রতিক উৎস একটি পুরানো উৎসের চেয়ে ভালো")।  কাজের স্রষ্টা (লেখক, সাংবাদিক: "আমরা সেই উৎসের খ্যাতি সম্পর্কে কী জানি?") এবং তাদের মতো মানুষ ("চিকিৎসা সংক্রান্ত বিষয়বস্তুর জন্য একজন সাংবাদিকের চেয়ে একজন চিকিৎসা বিষয়ক গবেষক ভালো উৎস")।  প্রকাশনা (উদাহরণস্বরূপ, সংবাদপত্র, জার্নাল, ম্যাগাজিন: "সেই উৎসটি উক্ত শিল্পকলাকে অন্তর্ভুক্ত করে") এবং এমন প্রকাশনা ("সংবাদপত্র চিকিৎসা সংক্রান্ত বিষয়বস্তুর জন্য নির্ভরযোগ্য উৎস নয়")।  কাজের প্রকাশক (উদাহরণস্বরূপ, কেমব্রিজ ইউনিভার্সিটি প্রেস: "সেই উৎস তথ্যসূত্রযুক্ত রচনা প্রকাশ করে।") এবং এমন প্রকাশনা ("একজন একাডেমিক প্রকাশক রেফারেন্স রচনার জন্য ভালো উৎস")।  চারটিই নির্ভরযোগ্যতার উপর প্রভাব ফেলতে পারে।  তথ্য যাচাই এবং নির্ভুলতার জন্য সুনামসম্পন্ন নির্ভরযোগ্য, স্বাধীন, প্রকাশিত উৎসের উপর ভিত্তি করে নিবন্ধ তৈরি করতে হবে। উৎস উপাদান অবশ্যই উইকিপিডিয়ায় প্রকাশ করতে হবে, অর্থাৎ কোনো না কোনো আকারে জনসাধারণের কাছে উপলব্ধ করতে হবে। অপ্রকাশিত তথ্য নির্ভরযোগ্য বলে বিবেচিত হয় না। এমন উৎস ব্যবহার করতে হবে যা সরাসরি একটি নিবন্ধে উপস্থাপিত লেখাকে সমর্থন করে। যেকোনো উৎসের যথাযথতা প্রেক্ষাপটের উপর নির্ভর করে। জীবিত মানুষ বা ঔষধ সম্পর্কিত বিষয়বস্তু তথ্যের উৎস সম্পর্কে বিশেষভাবে সতর্ক থাকতে হবে।  সম্ভব হলে ইতিহাস, চিকিৎসা এবং বিজ্ঞানের মতো বিষয়ের উপর শিক্ষায়তনিক এবং পিয়ার-পর্যালোচিত প্রকাশনাগুলি সাধারণত সবচেয়ে নির্ভরযোগ্য উৎস।  সম্মানিত মূলধারার প্রকাশনাগুলিতে প্রকাশিত হলে সম্পাদকরা নির্ভরযোগ্য অশিক্ষায়তনিক উৎস থেকে প্রাপ্ত তথ্যও ব্যবহার করা যেতে পারে। অন্যান্য নির্ভরযোগ্য উৎসের মধ্যে রয়েছে:   বিশ্ববিদ্যালয় স্তরের পাঠ্যপুস্তক  খ্যাতিমান প্রকাশনা সংস্থা কর্তৃক প্রকাশিত বই  মূলধারার (অ-প্রান্তিক) ম্যাগাজিন, বিশেষায়িত ম্যাগাজিনসহ  খ্যাতিমান সংবাদপত্র  সম্পাদকরা একই মানদণ্ড সাপেক্ষে ইলেকট্রনিক মিডিয়াও ব্যবহার করতে পারেন (বিস্তারিত দেখুন উইকিপিডিয়া:নির্ভরযোগ্য উৎস সনাক্তকরণ এবং উইকিপিডিয়া:সার্চ ইঞ্জিন পরীক্ষা)।   সেরা উৎস  সেরা উৎসগুলির তথ্য, আইনি সমস্যা, প্রমাণ এবং যুক্তি যাচাই বা বিশ্লেষণের জন্য একটি পেশাদার কাঠামো থাকে। এই বিষয়গুলির উপর যত বেশি নজরদারি করা হবে, উৎসটি তত বেশি নির্ভরযোগ্য হবে।   সংবাদপত্র এবং ম্যাগাজিনের ব্লগসমূহ  কিছু সংবাদপত্র, ম্যাগাজিন এবং অন্যান্য সংবাদ সংস্থা অনলাইন পৃষ্ঠা বা কলাম থাকে, যাদের তারা ব্লগ বলে। পেশাদার লেখকদের ক্ষেত্রে এগুলি গ্রহণযোগ্য উৎস হতে পারে। তবে সাবধানতার সাথে এগুলি ব্যবহার করতে হবে কারণ ব্লগগুলি সংবাদ সংস্থার স্বাভাবিক তথ্য-পরীক্ষা প্রক্রিয়াধীন নাও হতে পারে। যদি কোন সংবাদ সংস্থা কোন ব্লগে কোনো মতামত প্রকাশ করেন, তাহলে বিবৃতিটি লেখকের নামে উল্লেখ করুন, যেমন "জেন স্মিথ লিখেছেন, ...।" পাঠকদের করা ব্লগ মন্তব্যগুলিকে কখনই উৎস হিসেবে ব্যবহার করা উচিত না।     নির্ভরযোগ্য উৎসের নোটিশবোর্ড এবং নির্দেশিকা  একটি নির্দিষ্ট বিবৃতির জন্য একটি নির্দিষ্ট উৎসের নির্ভরযোগ্যতা নিয়ে আলোচনা করতে নির্ভরযোগ্য উৎসের নোটিশবোর্ড দেখুন। নির্দিষ্ট উৎসের নির্ভরযোগ্যতা নিয়ে আলোচনা করার নির্দেশিকার জন্য উইকিপিডিয়া:নির্ভরযোগ্য উৎস দেখুন। এই নীতি এবং উইকিপিডিয়া:নির্ভরযোগ্য উৎস নির্দেশিকা অথবা উৎস সম্পর্কিত অন্য কোনো নির্দেশিকায় অসঙ্গতির ক্ষেত্রে এই নীতি অগ্রাধিকার পাবে।   অনির্ভরযোগ্য উৎসসমূহ   সন্দেহজনক সূত্র  যেসব উৎসের তথ্য যাচাইয়ের ক্ষেত্রে কম সুনামসম্পন্ন, অর্থপূর্ণ সম্পাদকীয় তদারকির অভাব রয়েছে অথবা স্বার্থের স্পষ্ট দ্বন্দ্ব রয়েছে সেগুলো হলো সন্দেহজনক উৎস।  এই ধরনের উৎসগুলির মধ্যে রয়েছে এমন ওয়েবসাইট এবং প্রকাশনা যা দ্বারা ব্যাপকভাবে প্রচারমূলক, চরমপন্থী অথবা অপ্রমাণিত রটনা, গুজব বা ব্যক্তিগত মতামতের উপর নির্ভরশীল বলে বিবেচিত মতামত প্রকাশ করে। সন্দেহজনক উৎসগুলি শুধুমাত্র তাদের নিজেদের সম্পর্কে নিবন্ধগুলিতে সম্পর্কিত তথ্যের উৎস হিসেবে ব্যবহার করা উচিত। এজন্য নিচে দেখুন। অন্যান্য নিবন্ধ সম্পর্কে বিতর্কিত দাবির জন্য এগুলি সঠিক উৎস নয়।   পিয়ার-পর্যালোচনায় মান নিয়ন্ত্রণের অনুপস্থিতির কারণে উন্মুক্ত অ্যাক্সেস জার্নালগুলিকে অনির্ভরযোগ্য বলে মনে করা হয়।    স্ব-প্রকাশিত উৎস  যে কেউই একটি ব্যক্তিগত ওয়েবপৃষ্ঠা তৈরি করতে পারে, একটি বই স্ব-প্রকাশ করতে পারে অথবা নিজেকে বিশেষজ্ঞ বলে দাবি করতে পারে। এই কারণেই স্ব-প্রকাশিত সামগ্রী যেমন বই, পেটেন্ট, নিউজলেটার, ব্যক্তিগত ওয়েবসাইট, উন্মুক্ত উইকি, ব্যক্তিগত বা গ্রুপ ব্লগ (উপরে নিউজব্লগ থেকে আলাদা), কন্টেন্ট ফার্ম, পডকাস্ট, ইন্টারনেট ফোরাম পোস্টিং এবং সোশ্যাল মিডিয়া পোস্ট উৎস হিসাবে গ্রহণযোগ্য নয়। একজন প্রতিষ্ঠিত বিশেষজ্ঞ দ্বারা তৈরি করা হলে স্ব-প্রকাশিত বিশেষজ্ঞ উৎসগুলি নির্ভরযোগ্য বলে বিবেচিত হতে পারে, যার প্রাসঙ্গিক ক্ষেত্রে কাজ পূর্ব থেকেই নির্ভরযোগ্য, স্বাধীন প্রকাশনা দ্বারা প্রকাশিত হয়েছে। এই ধরনের উৎস ব্যবহার করার সময় সতর্কতা অবলম্বন করতে হবে: যদি প্রশ্নবিদ্ধ তথ্য অন্তর্ভুক্তির জন্য উপযুক্ত হলে সম্ভবত অন্য কেউ এটি স্বাধীন, নির্ভরযোগ্য উৎসে প্রকাশ করেছে। Self-published material is characterized by the lack of independent reviewers (those without a conflict of interest) validating the reliability of the content. Further examples of self-published sources include press releases, the material contained within company websites, advertising campaigns, material published in media by the owner(s)/publisher(s) of the media group, self-released music albums, and electoral [./Manifesto manifestos]: লেখক যদি একজন বিশেষজ্ঞ, সুপরিচিত পেশাদার গবেষক বা লেখকও হয়ে থাকলেও জীবিত ব্যক্তিদের সম্পর্কে তৃতীয় পক্ষের উৎস হিসেবে স্ব-প্রকাশিত উৎস ব্যবহার করবেন না।   স্ব-প্রকাশিত বা সন্দেহজনক উৎস নিজ উৎস হিসেবে  স্ব-প্রকাশিত এবং সন্দেহজনক উৎসগুলি ঐ নিবন্ধ সম্পর্কে তথ্যের উৎস হিসেবে ব্যবহার করা যেতে পারে, সাধারণত তাদের নিজেদের বা তাদের কার্যকলাপ সম্পর্কে নিবন্ধে, স্ব-প্রকাশিত উৎসের প্রয়োজনীয়তা ছাড়াই যে তারা এই ক্ষেত্রে প্রতিষ্ঠিত বিশেষজ্ঞ, যতক্ষণ না:   এই উপাদানটি অযথা স্বার্থপরতা বা ব্যতিক্রমী দাবি করে না;  এতে তৃতীয় পক্ষ সম্পর্কিত দাবি জড়িত নয়;  এতে উৎসের সাথে সরাসরি সম্পর্কিত নয় এমন ঘটনা সম্পর্কে দাবি জড়িত নয়;  এর যুক্তিযুক্ততা সম্পর্কে কোন সন্দেহ নেই; এবং  এই নিবন্ধটি মূলত এই ধরণের উৎসের উপর ভিত্তি করে লেখা হয়নি।  এই নীতিটি টুইটার, টাম্বলার, লিংকডইন, রেডিট, ইনস্টাগ্রাম এবং ফেসবুকের মতো সামাজিক যোগাযোগ ওয়েবসাইটগুলিতে উৎস দ্বারা প্রকাশিত উপাদানের ক্ষেত্রেও প্রযোজ্য।   উইকিপিডিয়া এবং এর প্রতিফলনকারী বা ব্যবহার করা উৎস  উইকিপিডিয়া থেকে নিবন্ধগুলি (ইংরেজি উইকিপিডিয়া হোক বা অন্য ভাষার উইকিপিডিয়া) উৎস হিসেবে ব্যবহার করা উচিত নয়, কারণ উইকিপিডিয়া একটি ব্যবহারকারী-উৎপাদিত উৎস। এছাড়াও উইকিপিডিয়ার উপাদানের উপর নির্ভর করে তৈরি উইকিপিডিয়ার বিষয়বস্তু বা প্রকাশনাগুলিকে উৎস হিসেবে ব্যবহার করা উচিত নয়। উইকিপিডিয়ার কোনো নিবন্ধের বিষয়বস্তু নির্ভরযোগ্য বলে বিবেচিত হয় না যদি না এটি নির্ভরযোগ্য উৎসের উদ্ধৃতি দিয়ে সমর্থিত হয়। এই বিষয়বস্তু উৎসগুলি সমর্থন করে নিশ্চিত হয়ে তারপর সরাসরি ব্যবহার করা উচিত।  নিবন্ধে যখন উইকিপিডিয়া নিয়ে আলোচনা করা হলে একটি ব্যতিক্রম অনুমোদিত। উইকিপিডিয়া সম্পর্কিত বিবৃতি সমর্থন করার জন্য উইকিপিডিয়া (অথবা একটি সহযোগী প্রকল্প) থেকে একটি নিবন্ধ, নির্দেশিকা, আলোচনা, পরিসংখ্যান, বা অন্যান্য বিষয়বস্তু উদ্ধৃত করা যেতে পারে। এই ক্ষেত্রে উইকিপিডিয়া বা সহোদর প্রকল্প একটি প্রাথমিক উৎস এবং প্রাথমিক উৎসের নীতি অনুসরণ করে ব্যবহার করতে হবে। এই ধরনের যেকোনো ব্যবহারের ক্ষেত্রে মৌলিক গবেষণা, উইকিপিডিয়ার ভূমিকা বা দৃষ্টিভঙ্গির উপর অযথা জোর দেওয়া এবং অনুপযুক্ত স্ব-উল্লেখ এড়ানো উচিত। নিবন্ধের লেখায় স্পষ্ট করে দেওয়া উচিত যে কীভাবে উইকিপিডিয়া থেকে উপাদানটি সংগ্রহ করা হয়েছে। এতে পাঠক সম্ভাব্য পক্ষপাত সম্পর্কে অবহিত হতে পারবেন।   প্রবেশযোগ্যতা   উৎসগুলিতে প্রবেশযোগ্যতা   নির্ভরযোগ্য উৎসগুলিতে প্রবেশ কেবল কঠিন বা ব্যয়বহুল বলে প্রত্যাখ্যান করবেন না। কিছু নির্ভরযোগ্য উৎস সহজে পাওয়া যায় না। একটি অনলাইন উৎসের জন্য অর্থপ্রদানের প্রয়োজন হতে পারে এবং একটি কেবল-মুদ্রণযোগ্য উৎস শুধুমাত্র লাইব্রেরির মাধ্যমে পাওয়া যেতে পারে। বিরল ঐতিহাসিক উৎসগুলি এমনকি শুধুমাত্র বিশেষ জাদুঘরের সংগ্রহশালা এবং সংরক্ষণাগারে পাওয়া যেতে পারে। যদি আপনার কোন উৎস প্রবেশ করতে সমস্যা হয়, তাহলে অন্যরা আপনার পক্ষ থেকে তা করতে সক্ষম হতে পারে (উইকিপ্রজেক্ট রিসোর্স এক্সচেঞ্জ দেখুন)।    অ-ইংরেজি উৎস   উদ্ধৃতি  ইংরেজি উইকিপিডিয়ায় অ-ইংরেজি নির্ভরযোগ্য উৎসের উদ্ধৃতি অনুমোদিত। তবে এই প্রকল্পটি ইংরেজিতে হওয়ায় সমান মানের এবং প্রাসঙ্গিক ইংরেজি ভাষার উৎসগুলি অ-ইংরেজি ভাষার উৎসগুলির চেয়ে পছন্দসই। ইংরেজিতে লেখা উৎসের সাথে যদি অ-ইংরেজি উৎসের উদ্ধৃতি নিয়ে কোনো বিরোধ দেখা দেয়, তাহলে সম্পাদকরা পাঠ্য আকারে, পাদটীকায় অথবা নিবন্ধের আলাপ পৃষ্ঠায় মূল উৎসের প্রাসঙ্গিক অংশের উদ্ধৃতি প্রদানের অনুরোধ করতে পারেন।   পুনরূক্তি  যদি আপনি কোনো নির্ভরযোগ্য উৎস থেকে পুনরূক্তি ব্যবহার করেন (মূল লেখায় বা পাদটীকায়), তাহলে উদ্ধৃতিটির সাথে ইংরেজিতে অনুবাদ থাকা উচিত। এক্ষেত্রে নির্ভরযোগ্য উৎস থেকে প্রকাশিত অনুবাদ উইকিপিডিয়ানদের অনুবাদের চেয়ে বেশি পছন্দনীয়। তবে উইকিপিডিয়ানদের অনুবাদ যান্ত্রিক অনুবাদের চেয়ে বেশি পছন্দনীয়। উৎস উপাদানের যান্ত্রিক অনুবাদ ব্যবহার করার সময় সম্পাদকদের যুক্তিসঙ্গতভাবে নিশ্চিত হওয়া উচিত যে অনুবাদটি সঠিক এবং উৎসটি নির্ভরযোগ্য। বিতর্কিত নিবন্ধ বা জীবিত মানুষের জীবনীতে অ-ইংরেজি উৎসের যান্ত্রিক অনুবাদের উপর সম্পাদকদের নির্ভর করা উচিত নয়। প্রয়োজন একজন সম্পাদকের সাথে কথা বলুন যিনি আপনার হয়ে এটি অনুবাদ করতে পারবেন।  উইকিপিডিয়ানরা যখন অনুবাদ করেন তখন সাধারণত মূল লেখাটি নিবন্ধের অনুবাদিত লেখার সাথে অন্তর্ভুক্ত করা হয় এবং অনুবাদক সম্পাদকের নাম সাধারণত উল্লেখ করা হয় না। ইংরেজি বা অন্য কোনও ভাষায় যেকোনো উপাদান উদ্ধৃত করার সময় কপিরাইট লঙ্ঘন না করার বিষয়ে সতর্ক থাকুন; এজন্য ন্যায্য ব্যবহারের নির্দেশিকা দেখুন।   অন্যান্য সমস্যা    যাচাইযোগ্যতা অন্তর্ভুক্তির নিশ্চয়তা দেয় না  নিবন্ধে অন্তর্ভুক্তির জন্য তথ্য যাচাইযোগ্য হতে হবে, তবে সমস্ত যাচাইযোগ্য তথ্যই অন্তর্ভুক্তির যোগ্য নয়। ঐক্যমত্যের ভিত্তিতে নির্ধারিত হতে পারে যে নির্দিষ্ট তথ্যটি নিবন্ধের উন্নতি করছে না এবং অন্যান্য নীতিমালা ইঙ্গিত দিতে পারে যে তথ্যটি অনুপযুক্ত। এই ধরনের তথ্য বাদ দেওয়া উচিত অথবা অন্য কোনো প্রবন্ধে উপস্থাপন করা উচিত ।  অন্তর্ভুক্তির জন্য ঐকমত্য অর্জনের দায়িত্ব বিতর্কিত বিষয়বস্তু অন্তর্ভুক্ত করতে চাওয়া ব্যক্তিদের উপর বর্তিত হবে।   বাক্য, অনুচ্ছেদ বা নিবন্ধে ট্যাগ যোগ করা  উৎসবিহীন বিবৃতির জন্য একটি ইনলাইন উদ্ধৃতির অনুরোধ করতে চাইলে আপনি  অথবা  লিখে  টেমপ্লেট সহবাক্য লিখতে পারেন। এখানে অনুচ্ছেদ বা সম্পূর্ণ নিবন্ধ ট্যাগ করার জন্য অন্যান্য টেমপ্লেটগুলো দেয়া আছে। আপনি আলাপ পাতায় একটি বার্তা দিয়ে উৎস সম্পর্কে জানতে চাইতে পারেন অথবা তথ্যটি আলাপ পাতায় স্থানান্তর করে সেখানে উৎস সম্পর্কে জানতে চাইতে পারেন। কোনো তথ্যসূত্র তথ্যটাকে সমর্থন করে কিনা তা যাচাইয়ের অনুরোধ করতে  দিয়ে ট্যাগ করতে পারেন। যাচাইকরণে ব্যর্থ হওয়া উপাদানগুলিকে  দিয়ে ট্যাগ করতে পারেন অথবা বাদ দিতে পারেন। এটি অন্যান্য সম্পাদকদের টেমপ্লেটে, সম্পাদনার সারাংশে অথবা আলাপ পৃষ্ঠায় উপাদান ট্যাগ করার জন্য আপনার যুক্তি ব্যাখ্যা করতে সাহায্য করবে।  জীবিত এবং সম্প্রতি মৃত ব্যক্তিদের সম্পর্কে বিতর্কিত তথ্যের ক্ষেত্রে বিশেষ সতর্কতা অবলম্বন করুন। বিতর্কিত, বিশেষ করে- নেতিবাচক, অবমাননাকর অথবা সম্ভাব্য ক্ষতিকারক লেখা, অসম্পূর্ণ বা দুর্বল উৎসযুক্ত উপাদানগুলিকে ট্যাগ বা আলাপ পাতায় স্থানান্তরিত করার পরিবর্তে অবিলম্বে অপসারণ করা উচিত।   ব্যতিক্রমী দাবির জন্য ব্যতিক্রমী উৎস  যেকোনো ব্যতিক্রমী দাবির জন্য কয়েকটি উচ্চমানের উৎসের প্রয়োজন হয়।See [./Extraordinary_claims_require_extraordinary_evidence Extraordinary claims require extraordinary evidence] অতিরিক্ত সতর্কতার জন্য যেসব সতর্কতা (লাল পতাকা) ব্যবহার করা উচিত সেগুলোর মধ্যে রয়েছে:   একাধিক মূলধারার উৎসের অন্তর্ভুক্ত নয় এমন আশ্চর্যজনক বা আপাতদৃষ্টিতে গুরুত্বপূর্ণ দাবি;  চ্যালেঞ্জ করা দাবি যা সম্পূর্ণরূপে প্রাথমিক বা স্ব-প্রকাশিত উৎস দ্বারা সমর্থিত অথবা যাদের স্বার্থে স্পষ্ট দ্বন্দ্ব রয়েছে;  কারোর এমন বক্তব্যের প্রতিবেদন যা তাদের স্বভাববিরুদ্ধ অথবা যে স্বার্থ তারা আগে রক্ষা করেছিল তার বিরোধী;  প্রাসঙ্গিক সম্প্রদায়ের মধ্যে প্রচলিত দৃষ্টিভঙ্গির সাথে বিরোধিতাকারী দাবি অথবা যা মূলধারার অনুমানগুলিকে উল্লেখযোগ্যভাবে পরিবর্তন করবে —বিশেষ করে বিজ্ঞান, চিকিৎসা, ইতিহাস, রাজনীতি এবং জীবিত এবং সম্প্রতি মৃত ব্যক্তিদের জীবনীর ক্ষেত্রে।    যাচাইযোগ্যতা এবং অন্যান্য নীতিমালা   কপিরাইট এবং চৌর্যবৃত্তি  উৎস ব্যবহার করার সময় প্লেজারাইজ বা কপিরাইট লঙ্ঘন করবেন না। উৎসের উপাদান যতটা সম্ভব নিজের ভাষায় সংক্ষেপে বর্ণনা করবেন। উৎসের উদ্ধৃতি বা সংক্ষেপে ব্যাখ্যা করার সময় একটি ইনলাইন উদ্ধৃতি ব্যবহার করবেন এবং যেখানে উপযুক্ত সেখানে ইন-টেক্সট অ্যাট্রিবিউশন ব্যবহার করুন।   অবদানকারীদের অধিকার এবং বাধ্যবাধকতার প্রতি অন্যদের কপিরাইট লঙ্ঘন করে এমন কোনো উৎসের সাথে লিঙ্ক করবেন না। ওয়েবসাইটটি কাজটির লাইসেন্সপ্রাপ্ত থাকলে বা কাজটির ন্যায্য ব্যবহারের সাথে সঙ্গতিপূর্ণভাবে ব্যবহার করলে এমন ওয়েবসাইটের সাথে সংযুক্ত করতে পারেন যেগুলি কপিরাইটযুক্ত কাজ প্রদর্শন করে। কপিরাইট লঙ্ঘন করে এমন তথ্যের দিকে জেনেশুনে অন্যকে দেয়া অবদানমূলক কপিরাইট লঙ্ঘন হিসাবে বিবেচিত হতে পারে। যদি কোনো উৎস কপিরাইট লঙ্ঘন করে বলে মনে হয় তবে তাহলে তা উদ্ধৃত করবেন না। স্ক্রিব্‌ড বা ইউটিউব এর মতো সাইটগুলিতে লিঙ্ক করার সময় এটি বিশেষভাবে প্রাসঙ্গিক, যেখানে কপিরাইট লঙ্ঘনকারী উপাদানের লিঙ্ক এড়াতে যথাযথ সতর্কতা অবলম্বন করা উচিত।  নিরপেক্ষতা এমনকি নির্ভরযোগ্য উৎস থেকে তথ্য উদ্ধৃত করা হলেও অবশ্যই তা নিরপেক্ষ দৃষ্টিকোণ (এনপিওভি) দিয়ে উপস্থাপন করতে হবে। প্রবন্ধগুলি উৎসের পুঙ্খানুপুঙ্খ গবেষণার উপর ভিত্তি করে তৈরি করা উচিত। সমস্ত নিবন্ধ অবশ্যই এনপিওভি মেনে চলতে হবে। প্রতিটি দৃষ্টিভঙ্গির প্রাধান্যের সাথে নির্ভরযোগ্য উৎস দ্বারা প্রকাশিত সমস্ত সংখ্যাগরিষ্ঠ এবং উল্লেখযোগ্য-সংখ্যালঘু দৃষ্টিভঙ্গির মোটামুটি প্রতিনিধিত্ব করতে হবে। ক্ষুদ্র-সংখ্যালঘুদের ক্ষেত্রে তাদের উপর নিবেদিত নিবন্ধগুলি ছাড়া মতামত অন্তর্ভুক্ত করার প্রয়োজন নেই। যদি উৎসগুলির মধ্যে মতবিরোধ থাকে ইন-টেক্সট অ্যাট্রিবিউশন ব্যবহার করুন। যেমন- "জন স্মিথ ক  যুক্তি দেন, যখন পল জোন্স খ  যুক্তি দিয়ে তারপর একটি উদ্ধৃতি দিন। উৎসগুলোর নিজের নিরপেক্ষ দৃষ্টিভঙ্গি বজায় রাখার প্রয়োজন নেই। প্রকৃতপক্ষে অনেক নির্ভরযোগ্য সূত্র নিরপেক্ষ নয়। সম্পাদক হিসেবে আমাদের কাজ হলো নির্ভরযোগ্য সূত্রগুলো কী বলে তা সারসংক্ষেপে তুলে ধরা।   উল্লেখযোগ্যতা  কোনো বিষয়ে নির্ভরযোগ্য, স্বাধীন উৎস পাওয়া না গেলে উইকিপিডিয়ায় সেই বিষয়ে কোনো নিবন্ধ থাকা উচিত নয় (অর্থাৎ বিষয়টি উল্লেখযোগ্য নয়)। তবে উল্লেখযোগ্যতা উপযুক্ত উৎসের অস্তিত্বের উপর নির্ভর করে কোনো নিবন্ধের উৎসের অবস্থার উপর নয়।   মূল গবেষণা  উইকিপিডিয়া:কোনো মৌলিক গবেষণা নয় নীতি (এনওআর) যাচাইযোগ্যতা নীতির সাথে ঘনিষ্ঠভাবে সম্পর্কিত। এর প্রয়োজনীয়তাগুলির মধ্যে রয়েছে:   উইকিপিডিয়ার সমস্ত নিবন্ধ অবশ্যই একটি নির্ভরযোগ্য প্রকাশিত উৎস থেকে নেওয়া উচিত । অর্থাৎ নিবন্ধে উদ্ধৃত হোক বা না হোক, এর জন্য একটি নির্ভরযোগ্য প্রকাশিত উৎস থাকা আবশ্যক।  উৎসগুলিকে অবশ্যই স্পষ্টভাবে এবং সরাসরি উপাদানটিকে সমর্থন করতে হবে: এনওআর নীতি অনুসারে একটি নতুন অবস্থানকে সমর্থন করার জন্য একাধিক উৎস থেকে উদ্ধৃত করা নিষিদ্ধ।  মূলত নির্ভরযোগ্য গৌণ উৎসের উপর ভিত্তি করে নিবন্ধগুলি। যদিও কিছু ক্ষেত্রে প্রাথমিক উৎসগুলি উপযুক্ত, তবুও তাদের উপর নির্ভর করা সমস্যাযুক্ত হতে পারে। আরও তথ্যের জন্য, এনওআর নীতির প্রাথমিক, মাধ্যমিক এবং তৃতীয় উৎস বিভাগ এবং বিএলপি নীতির প্রাথমিক উৎসের অপব্যবহার দেখুন।  আরও দেখুন  নির্দেশিকা   নির্ভরযোগ্য সূত্র   তথ্যপাতা   উইকিপিডিয়া:উইকিপিডিয়া কী নয়  উইকিপিডিয়া:উল্লেখযোগ্যতা  উইকিপিডিয়া:কপিরাইটসমূহ  উইকিপিডিয়া:কোন মৌলিক গবেষণা নয়  উইকিপিডিয়া:কোন ব্যক্তিগত আক্রমণ নয়  উইকিপিডিয়া:সংঘাত নিরসন  উইকিপিডিয়া:ভদ্রতা  উইকিপিডিয়া:অন্যের সদিচ্ছার ওপর আস্থা রাখুন  উইকিপিডিয়া:ছবি ব্যবহারের নীতি  উইকিপিডিয়া:জীবিত ব্যক্তির জীবনী  উইকিপিডিয়া:দ্ব্যর্থতা নিরসন  উইকিপিডিয়া:নিরপেক্ষ দৃষ্টিভঙ্গি  উইকিপিডিয়া:নিরপেক্ষ দৃষ্টিভঙ্গি টিউটোরিয়াল  উইকিপিডিয়া:নীতিমালা ও নির্দেশাবলী  উইকিপিডিয়া:যাচাইযোগ্যতা  উইকিপিডিয়া:পঞ্চস্তম্ভ   রিসোর্স   ব্যাকলগ – যেসব নিবন্ধের উদ্ধৃতি যোগ করার প্রয়োজন তার লিঙ্ক  টেমপ্লেট সূচী/নিবন্ধের উৎস – উৎস সংক্রান্ত সমস্যাযুক্ত নিবন্ধগুলির জন্য রক্ষণাবেক্ষণ টেমপ্লেট  উইকিপিডিয়া লাইব্রেরি - অভিজ্ঞ সম্পাদকদের জন্য সংবাদপত্র, জার্নাল এবং ম্যাগাজিনে বিনামূল্যে প্রবেশাধিকার।  উইকিপ্রকল্প রিসোর্স এক্সচেঞ্জ - যেখানে আপনি একটি পৃথক উৎস পরীক্ষা করার জন্য সাহায্য চাইতে পারেন   তথ্যসূত্র   সূত্রসমূহ    টীকা   Category:উইকিপিডিয়া নীতিমালা ও নির্দেশাবলী Category:উইকিপিডিয়া নীতিমালা